יונק זה שימש לטרף לטורפי העל של המישורים כמו הפורוסרקוסיים, התיילקוסמילוס בעל ניבי הענק ואולי העוף הגדול ארגנטוויס.
בלאיט
בלאיט (בהונגרית: Balajt) הוא כפר במחוז בורשוד-אבאוי-זמפלן שבצפון מזרח הונגריה.
בבלאיט התגוררו יהודים מעטים.
קית' פלינט
קית' צ'ארלס פלינט (באנגלית: Keith Charles Flint; 17 בספטמבר 1969 – 4 במרץ 2019) היה זמר, מוזיקאי ורקדן בריטי, הזמר והרקדן של להקת "הפרודיג'י", וסולן להקת "פלינט", הקרויה על שמו. היה חובב ספורט מוטורי והבעלים של קבוצת מרוצי אופנועים, שלקחה חלק באליפות הסופרספורט הבריטית.
ביוגרפיה.
פלינט נולד בשנת 1969 ברובע רדברידג' של לונדון, בן לקלייב ואיבון פלינט. הוא גדל במזרח לונדון, ובאמצע שנות ה-70 עבר עם הוריו לספרינגפילד שבמחוז אסקס במזרח אנגליה. הוריו נפרדו בצעירותו. בגיל 15 עזב את הלימודים בתיכון, עבר לבריינטרי ועבד בבניית גגות.
קריירה מוזיקלית.
לקראת סוף שנות ה-80 פגש פלינט את ליאם האולט במועדון רייב מקומי, והעריך מאוד את סגנונו המוזיקלי. לאחר שקיבל מיקסטייפ מהאולט, התעקש פלינט כי האולט ישמיע את המיקסטייפ על הבמה, בעוד הוא וחברו לירוי ת'ורנהל רקדו על הבמה.
השלושה הקימו את להקת "הפרודיג'י", שהוציאה את אלבום הבכורה בשנת 1992. במקור שימש פלינט כרקדן בלהקה, אך במהלך העבודה על האלבום "The Fat of the Land", החל גם היות מעורב בשירה. הסינגל הראשון בו שר היה "Firestarter", שהיה לשיר הראשון של הלהקה שהגיע למקום הראשון במצעד הסינגלים הבריטי. בווידאו קליפ המלווה את השיר, חשף פלינט את מראהו הפאנקיסט, שהפך למזוהה עימו. פלינט המשיך לשיר גם בסינגל הבא של הלהקה, "Breathe", כמו גם במספר שירים נוספים שנכללו באלבום.
לאחר הפסקה של חמש שנים, הוציאה הלהקה בשנת 2002 את הסינגל "Baby's Got A Temper", בו מבצע פלינט את השירה והקולות. באלבום "Always Outnumbered, Never Outgunned" שיצא בשנת 2004 שב לתפקיד הרקדן בלבד. הוא שב לשירה באלבום החמישי של הלהקה "Invaders Must Die", שיצא חמש שנים מאוחר יותר.
במקביל לפעילותו בלהקת הפרודיג'י, הקים את להקת "פלינט", שנשאה את שמו. הלהקה הוציאה בשנת 2003 שלושה סינגלים. האלבום שתוכנן לצאת באותה שנה, נגנז בסופו של דבר. הדבר הוביל לפירוק הלהקה. בשנת 2012 הוציא את הסינגל "War" בשיתוף עם אומן הדאבסטפ הבריטי Caspa.
ספורט מוטורי.
פלינט היה חובב ספורט מוטורי בכלל ומרוצי אופנועים בפרט. בשנת 2007 רכב על אופנועו 1,500 מיל מלונדון עד חרס דה לה פרונטרה שבדרום ספרד על מנת לצפות במרוצי אופנועי גרנד פרי שהתקיים כחלק מאליפות ה-Motogp. הוא הקים את קבוצת המרוצים "Traction Control", המתחרה באליפויות הסופרספורט והסופרבייק הבריטיות. בשנת 2015 זכה רוכב הקבוצה בשני מרוצים במסגרת אירועי Isle of Man TT.
מותו.
בבוקר 4 במרץ 2019, בעקבות פניות של שכנים לשירותי הרווחה, פרצו שוטרים לביתו ומצאו את פלינט מת. בהודעה מטעם הלהקה שפרסם האולט נמסר שסיבת המוות היא התאבדות.
חיים אישיים.
פלינט ניהל קשר רומנטי במהלך שנות ה-90 עם מגישת הטלוויזיה הבריטית גייל פורטר. השניים נפרדו בשנת 2000. בשנת 2006 נישא לתקליטנית היפנית מאיומי קאי.
סרנדיפצרטופס
סרנדיפצרטופס (שם מדעי: Serendipaceratops; מילולית: "פרצוץ מקורנן סרנדיפי") הוא סוג דינוזאור קטן בן לסדרה בעלי אגן דמוי עוף שחי בתחילת הקרטיקון לפני 122.46-112.03 מיליון שנה מזמננו. מאובניו התגלו ביבשת אוסטרליה לצד פאונה ייחודית של מעט דינוזאורים אשר חיו באקלים קריר. המאובנים שלו התגלו בתצורות וונטאגי שבויקטוריה ב-1993 קבור בצוקים ליד חוף הים.
כל הממצאים מדינוזאור זה הוא עצם הגומד הכבדה שלו. הוא נחשב למקורב ללפטוצרטופס, מה שאולי גורם לו להיות מראשוני הצרטופסים המוכרים ובין הבודדים בחצי הכדור הדרומי (לצידו של הנוטוצרטופס (Notoceratops) האפשרי מדרום אמריקה). מחקרים נוספים הפריכו את הדמיון בינו ללפטוצרטופס ומקשר לצרטופסים. מאובנים נוספים דומים נמצאו במערה בדרום אוסטרליה אך גם בה קשה להסיק על הקשר בינו לצרטופסים.
כיום רואים בסוג טקסון מוטל בספק מאחר שמאובניו הזכירו מאוד את מאובני המינמי.
המשחקים של ג'ראלד (סרט)
המשחקים של ג'רלד (באנגלית: Gerald's Game) הוא סרט אימה ומותחן פסיכולוגי שבוים ונערך על ידי היוצר מייק פלנגאן ונכתב על ידיו בשיתוף פעולה עם התסריטאי ג'ף הווארד. הסרט מבוסס על מותחן אימה באותו השם מאת סופר האימה המצליח סטיבן קינג ומככבים בו קארלה גוג'ינו וברוס גרינווד בתפקידים הראשיים. עד לרגע שבו פלנגאן החליט לעבד את הספר למסך, הספר נחשב בלתי ניתן לעיבוד.
הסרט עלה לכל הפלטפורמות של נטפליקס ב-29 בספטמבר 2017.
עלילת הסרט.
הסרט נפתח כשבני הזוג ג'סי וג'ראלד ברלינגיים מגיעים לבית קיט מבודד בעיירת פיירהופ שבאלבמה, במטרה לנפוש שם לזמן מה. בעוד ג'רלד לוקח גלולת ויאגרה, ג'סי מאכילה כלב תועה הנמצא מחוץ לבית, אבל כאשר היא חוזרת אל הבית היא משאירה את הדלת פתוחה. לפני שהזוג מתחיל במשחק מקדים, ג'רלד לוקח גלולת ויאגרה שנייה, משאיר כוס מים על המדף מעל למיטה, ואוזק את ג'סי באמצעות אזיקים לעמודי המיטה. עם זאת, במהלך המשחק, במהלכו ג'רלד מדמה סצנה בה הוא אונס את ג'סי האזוקה, ג'סי, שמתחילה להרגיש אי נוחות, מתחננת בפניו שיפסיק וישחרר אותה ואילו הוא עונה לה בתגובה, "מה אם לא?". השאלה מובילה לוויכוח סוער שבמהלכו ג'רלד מאשים את ג'סי בכך שהיא אפילו לא מנסה להצית מחדש את יחסיהם, אך במהלך הוויכוח, ג'רלד מת מהתקף לב, נופל על הרצפה, ומותיר את ג'סי לבדה אזוקה לעמודי המיטה.
הכלב נכנס וג'סי מנסה לגרש אותו, אך הכלב נוגס חתיכה מזרועו של ג'רלד ואוכל אותה. עם זאת, ג'סי מתחילה להזות את ג'רלד שלכאורה עודנו חי ומתחיל לדבר איתה על אמיתות נישואיהם המתוחים ועל בעיות האין-אונות שלו. לאחר מכן, ג'רלד מודיע לה שהיא בזבזה שעות בלא לעשות כלום, והיא מתחילה לסבול מצימאון ועייפות. כתוצאה מכך, ג'סי הוזה את ג'רלד ולכאורה גרסה שונה של עצמה מספרים אחד לשנייה דברים על עצמם שמעולם לא היה להם אומץ להודות בהם. הדברים מעוררים אותה להיזכר בכוס המים המוצב מעל המיטה, והיא מצליחה להשיג אותו, אך לא לקרב אותו לפיה. ההזיות מזכירות לה את תווית המחיר שהניחה על המדף, ולאחר שהיא מצליחה להשיג את התווית, ג'סי מגלגלת אותו לצורת קשית על מנת להגיע למים.
ג'סי נרדמת ומתעוררת בחושך, ורואה דמות גבוהה ומעוותת שחושפת שקית של עצמות ותכשיטים שונים. ג'סי מנסה להתנגד לדמות המסתורית, אך ג'רלד מופיע ומספר לה שהדמות היא המוות המחכה לקחת אותה. ג'רלד מתחיל לקרוא לג'סי "עכברה", שם המעורר אצלה זיכרון של אביה, טום, שכינה אותה בחיבה "עכברה", מאונן בעודה יושבת על ברכיו בזמן ליקוי חמה.
בבוקר, ג'סי מתעוררת בכאב עז לאחר שזרימת הדם נמנעה משתי ידיה האזוקות ורגליה התכווצו. הזיותיהם של ג'רלד וג'סי מפקפקים בטענותיה שהיא הייתה לחוצה לשמור בסוד על מה שאביה עשה, ובטענותיה כי אין לזה כל קשר לנישואיה, אף שנישאה לגבר הדומה לאביה. ג'רלד מקניט את ג'סי בקשר לדמות המסתורית שראתה מקודם, אותו הוא מכנה "איש אור הירח". בעבר, אחרי הליקוי, אביה אומר לה שהוא מתבייש במה שעשה, ומתמרן אותה להסכים לא לספר לאף אחד.
ג'סי נזכרת שחתכה את ידה באותו לילה, לאחר שהחזיקה בכוס בחוזקה בזמן שאמה שאלה אותה על הליקוי. באמצעות הזיכרון, ג'סי מנפצת את כוס המים וחותכת את פרק ידה באופן שמאפשר לה לקלף את העור, מה שמאפשר לידה המדממת להשתחרר מהאזיק. ג'סי גוררת את המיטה אל המפתח, משחררת את ידה השנייה, שותה מים וחובשת את עצמה, אך זמן קצר לאחר מכן מתעלפת כתוצאה מאיבוד דם ועייפות רבה. כשהיא מתעוררת, היא רואה את "איש אור הירח" נמצא בקצה המסדרון, ונותנת לו את טבעת הנישואין שלה. ג'סי נכנסת למכונית שלה ונוסעת משם, אך רואה שוב את האיש במושב האחורי, מה שגורם לה להתרסק לתוך עץ, אך למזלה אנשים מבית סמוך יוצאים לעזרתה.
שישה חודשים לאחר מכן, ג'סי כותבת מכתב לדמותה בת ה-12, בעודה נאבקת לכתוב בידה שזקוקה להשתלת עור. במכתבה, ג'סי מתארת כיצד העמידה פנים ששכחה את החוויה הקשה שעברה בהיותה לכודה על מנת להימנע משאלות כואבות, והשתמשה בביטוח החיים של ג'רלד במטרה להקים קרן לקורבנות התעללות מינית. ג'סי חושפת שלמרות כל זאת, בכל לילה "איש אור הירח" עדיין מתגלה בפניה כשהיא נרדמת. ג'סי מספרת במכתב שטבעת הנישואין שלה מעולם לא נמצאה בבית הקיט, ושהיא למדה מהחדשות ש"איש אור הירח" הוא למעשה רוצח סדרתי בשם ריימונד אנדרו ז'ובר שסבל למעשה מאקרומגליה, שנהג לבזוז קברים וקריפטות ולאכול לעיתים את פניהם של קורבנותיו הזכרים, מה שמסביר מדוע לא פגע בג'סי בבית הקיץ ומדוע פניו של ג'רלד היו מעוותות. ג'סי מגיעה לבית המשפט בזמן הקראת פסק דינו של ריימונד, ומשיגה את תשומת לבו. ריימונד מצטט את מה שאמרה כשהייתה אזוקה למיטה לבדה, מה שמעיד על כך שהוא באמת היה שם באותו הלילה. ג'סי מתקדמת לעברו וכשהיא רואה בפניו את פניהם של ג'רלד וטום, אומרת לו "אתה קטן יותר משזכרתי". הסרט מסתיים כשג'סי פוסעת בהליכת ניצחון אל הרחוב כשאור השמש בוהק עליה.
הפקה.